́ко же то́кмѡ рещѝ здѣ̀ ѡ не́мъ потре́бно, я́кѡ блаже́нный священнодѣ́йствовавъ я́коже другі́й па́ѵелъ єѵг̑ліе, ве́сь у́бѡ му́жественный наро́дъ бо́лгарскій съ царе́мъ и́хъ въ я́же во хрс̑та̀ непоро́чную вѣ́ру тайново́дствовавъ, бж҃е́ственнагѡ креще́нія ба́нею породѝ, мнѡ́гія же и ѿ разли́чныхъ єресе́й, арме́ны, ікѡнобо́рцы и ины̂я иносла̂вныя къ правосла́вной хрс̑то́вѣ це́ркви возвратѝ, словеса̀ изложи́въ испо́лнена благода́ти и прему́дрости и и́стинны, и́миже ѕлосла́вныхъ мудрѡва́нія я́коже гро́момъ поразѝ, и тве́рдостію у́бѡ мудрова́нія и непрело́жностію цареубі́йцу и неблагода́рнаго васі́ліа самоде́ржца ужаси́въ, те́плою же и ра́зуму ре́вностію свое́ю, вся́кагѡ иноуче́нія пле́велы искорени́въ, испо́лненъ я́кѡ и́нъ никто́же ѿ совреме́нныхъ єму̀ апс̑льскагѡ уче́нія показа́ся